ᱜᱤᱨᱤᱥ ᱠᱚᱨᱱᱟᱰ

ᱜᱤᱨᱤᱥ ᱠᱚᱨᱱᱟᱰ ᱟᱜ ᱡᱟᱱᱟᱢ ᱫᱚ ᱒᱐ ᱡᱩᱱ ᱑᱙᱓᱘
ᱨᱮ ᱦᱩᱭ ᱞᱮᱱ ᱛᱟᱭᱟ ᱟᱨ ᱜᱩᱨ ᱢᱟᱦᱟᱸ ᱫᱚ ᱒᱐᱑᱙ ᱢᱟᱛᱷᱮᱨᱟᱱ ᱢᱚᱦᱟᱨᱟᱥᱴᱨᱚ ᱨᱮ ᱦᱩᱭ ᱮᱱᱟ᱾ ᱥᱤᱧᱚᱛ ᱨᱤᱱᱤᱡ ᱵᱟᱰᱟᱭ ᱟᱱ ᱥᱚᱢᱠᱟᱞᱤᱱ ᱚᱱᱚᱞᱤᱭᱟ, ᱮᱠᱴᱟᱨ, ᱯᱷᱤᱞᱢ ᱱᱤᱨᱫᱮᱥᱟᱠ ᱟᱨ ᱱᱟᱴᱚᱠᱠᱟᱨ ᱦᱚᱸᱭ ᱛᱟᱦᱮᱸᱜ ᱠᱟᱱᱟ᱾ ᱠᱚᱱᱱᱚᱲ ᱟᱨ ᱤᱝᱜᱽᱨᱟᱡᱤ ᱯᱟᱹᱨᱥᱤ ᱵᱟᱱᱟᱨ ᱨᱮ ᱱᱩᱭᱟᱜ ᱚᱞ ᱟᱠᱟᱱ ᱥᱚᱢᱟᱱᱟᱥᱷᱤᱠᱟᱨ ᱠᱷᱚᱱ ᱪᱟᱞᱟᱜ ᱠᱟᱱ ᱛᱟᱭᱟ᱾ ᱑᱙᱙᱘ ᱨᱮ ᱜᱷᱟᱱ ᱯᱤᱴᱷ ᱥᱟᱺᱦᱤᱡ ᱯᱚᱫᱚᱴᱥᱨᱤ ᱥᱮ ᱯᱚᱫᱚᱢ ᱵᱷᱩᱥᱟᱱ ᱞᱮᱠᱟᱱ ᱟᱭᱢᱟ ᱯᱨᱚᱛᱤᱥᱛᱷᱟᱯᱚᱱ ᱥᱤᱨᱯᱟ ᱨᱮᱱᱟᱜ ᱡᱤᱛᱠᱟᱹᱨ ᱤᱭᱟ ᱠᱚᱨᱱᱟᱰ ᱦᱚᱛᱮᱛᱮ ᱨᱚᱪᱤᱛ ᱛᱤᱜᱽᱞᱚᱠ, ᱦᱚᱭᱣᱚᱫᱚᱱ, ᱛᱚᱞᱮᱫᱚᱸᱰ ᱱᱟᱜᱽᱢᱚᱸᱰᱚᱞ ᱥᱮ ᱭᱚᱭᱟᱛᱤ ᱞᱮᱠᱟᱱ ᱱᱟᱴᱚᱠ ᱟᱹᱰᱤ ᱜᱮ ᱢᱚᱸᱪᱚᱱ ᱦᱩᱭ ᱞᱮᱱ ᱛᱟᱭᱟ᱾ ᱟᱥᱚᱞ ᱥᱤᱧᱚᱛ ᱱᱤᱨᱫᱮᱥᱟᱠ-ᱤᱵᱽᱨᱟᱦᱤᱢ ᱚᱞᱠᱟᱡᱤ, ᱯᱨᱚᱥᱱᱱᱟ, ᱚᱨᱣᱤᱸᱫᱽ ᱜᱚᱲᱚ ᱟᱨ ᱵᱤ.ᱣᱤ ᱠᱟᱨᱚᱸᱛ ᱫᱚ ᱱᱚᱶᱟ ᱡᱩᱫᱟᱹ ᱡᱩᱫᱟᱹ ᱞᱮᱠᱟᱛᱮ ᱠᱷᱚᱱ ᱯᱨᱚᱵᱷᱟᱣ ᱥᱮ ᱥᱤᱥᱟ ᱱᱤᱨᱫᱮᱥᱟᱠ ᱦᱩᱭ ᱟᱠᱟᱱ ᱛᱟᱭᱟᱮ᱾

ᱮᱛᱚᱦᱚᱵ ᱡᱤᱭᱚᱱ
ᱢᱤᱫ ᱠᱚᱸᱠᱬᱡ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢᱮ ᱞᱮᱱᱟᱭ ᱠᱚᱨᱱᱟᱰ ᱫᱚ ᱑᱙᱔᱘ ᱨᱮ ᱫᱷᱟᱨᱣᱟᱲ ᱨᱮ ᱢᱮᱱᱟᱜ ᱠᱚᱨᱱᱟᱴᱚᱠ ᱡᱮᱜᱮᱛ ᱵᱤᱨᱫᱟᱹ ᱜᱟᱲ ᱠᱷᱚᱱ ᱥᱱᱟᱛᱟᱠ ᱠᱷᱚᱱ ᱩᱯᱟᱫᱷᱤ ᱦᱟᱛᱟᱣ ᱞᱮᱫᱼᱟᱭ᱾ ᱚᱱᱟ ᱛᱟᱭᱚᱢ ᱩᱱᱤ ᱢᱤᱫ ᱨᱚᱰᱥ ᱥᱠᱚᱞᱟᱨ ᱞᱮᱠᱟᱛᱮ ᱨᱮ ᱩᱱᱤ ᱤᱝᱜᱽᱞᱮᱸᱰ ᱥᱮᱱ ᱮᱱᱟᱭ ᱡᱟᱦᱟᱸ ᱨᱮ ᱩᱱᱤ ᱚᱠᱥᱯᱷᱚᱨᱰ ᱨᱮᱱᱟᱜ ᱞᱤᱸᱠᱟᱱ ᱟᱨ ᱢᱮᱜᱽᱰᱮᱞᱚᱱ ᱡᱮᱜᱮᱛ ᱵᱤᱨᱫᱟᱹ ᱜᱟᱲ ᱠᱷᱚᱱ ᱫᱚᱨᱥᱚᱱ ᱥᱟᱥᱛᱨᱚ, ᱨᱟᱡᱽᱱᱤᱛᱤ ᱥᱟᱥᱛᱨᱚ ᱟᱨ ᱟᱨᱛᱷ ᱥᱟᱥᱛᱨᱚ ᱨᱮ ᱥᱱᱟᱛᱠᱚᱨ ᱨᱮᱱᱟᱜ ᱩᱯᱟᱫᱷᱤ ᱧᱟᱢ ᱞᱮᱫᱼᱟᱭ᱾ ᱩᱱᱤ ᱥᱤᱠᱟᱜᱚ ᱡᱮᱜᱮᱛ ᱵᱤᱨᱫᱟᱹ ᱜᱟᱲ ᱨᱮᱱᱟᱜ ᱯᱷᱩᱞ ᱵᱨᱟᱭᱤᱴ ᱡᱮᱜᱮᱛ ᱵᱤᱨᱫᱟᱹ ᱨᱮ ᱣᱤᱡᱤᱴᱤᱝ ᱯᱚᱨᱚᱯᱷᱮᱥᱟᱨ ᱦᱚᱸᱭ ᱛᱟᱦᱮᱸᱜ ᱠᱟᱱᱟ᱾

ᱠᱟᱹᱢᱤ
ᱥᱟᱶᱦᱮᱫ
ᱠᱚᱨᱱᱟᱰ ᱟᱜ ᱵᱟᱰᱟᱭᱟᱱ ᱢᱤᱫ ᱱᱟᱴᱚᱠᱠᱟᱨ ᱠᱚ ᱞᱮᱠᱟᱛᱮ ᱵᱟᱹᱲᱛᱤ ᱜᱮ ᱛᱟᱭᱟ᱾ ᱠᱚᱱᱱᱚᱲ ᱯᱟᱹᱨᱥᱤ ᱨᱮ ᱚᱞ ᱟᱠᱟᱫᱟᱭ ᱩᱱᱤᱭᱟᱜ ᱱᱟᱴᱚᱠ ᱨᱮᱱᱟᱜ ᱠᱚ ᱤᱝᱜᱽᱨᱟᱡᱤ ᱥᱟᱺᱦᱤᱡ ᱟᱭᱢᱟ ᱜᱟᱱ ᱥᱤᱧᱚᱛ ᱯᱟᱹᱨᱥᱤ ᱛᱮ ᱛᱟᱨᱡᱚᱢᱟ ᱦᱩᱭ ᱢᱮᱱᱟᱜ ᱛᱟᱭᱟ᱾ ᱢᱤᱫ ᱠᱷᱟᱥ ᱠᱟᱛᱷᱟ ᱱᱚᱶᱟ ᱠᱟᱱᱟ ᱡᱮ ᱩᱱᱤ ᱚᱞ ᱞᱟᱹᱜᱤᱫ ᱛᱮ ᱵᱟᱝ ᱫᱚ ᱤᱝᱜᱽᱨᱟᱡᱤ ᱥᱮᱞᱮᱫ ᱞᱮᱫᱟᱭ, ᱡᱟᱦᱟᱸ ᱢᱤᱫ ᱯᱟᱹᱨᱥᱤ ᱨᱮ ᱩᱱᱤ ᱫᱚ ᱢᱤᱫ ᱚᱠᱛᱚ ᱡᱮᱜᱮᱛ ᱵᱟᱰᱟᱭᱟᱱ ᱦᱩᱭ ᱞᱟᱹᱜᱤᱫ ᱛᱮ ᱚᱨᱢᱟᱱ ᱥᱚᱸᱡᱳᱭᱮ ᱫᱚᱦᱚ ᱞᱮᱫ-ᱟ  ᱟᱨ ᱵᱟᱝ ᱜᱮ ᱟᱡᱟᱜ ᱯᱟᱹᱨᱥᱤ ᱟᱭᱚ ᱟᱲᱟᱝ ᱠᱚᱸᱠᱬᱤ ᱜᱮ᱾ ᱡᱟᱦᱟᱸ ᱚᱠᱛᱚ ᱩᱱᱤ ᱫᱚ ᱠᱚᱱᱱᱚᱲ ᱛᱮ ᱚᱞ ᱮᱦᱚᱵ ᱞᱮᱫ ᱟᱭ ᱚᱱᱟ ᱚᱠᱛᱚ ᱠᱚᱱᱱᱚᱲ ᱚᱱᱚᱞᱤᱭᱟ ᱨᱮ ᱯᱟᱪᱮ ᱥᱮᱫ ᱨᱮᱱ ᱥᱟᱶᱦᱮᱫ ᱤᱭᱟ ᱯᱩᱱᱟᱨᱡᱟᱜᱽᱨᱚᱱ ᱨᱮᱱᱟᱜ ᱜᱟᱹᱦᱤᱨ ᱯᱨᱚᱵᱷᱟᱣ ᱟᱹᱭᱠᱟᱹᱣ ᱛᱟᱦᱮᱸᱜ ᱠᱟᱱᱟ᱾
ᱥᱤᱱᱮᱢᱟ
ᱵᱚᱝᱥᱚ ᱵᱨᱤᱰᱷ ᱱᱟᱢᱚᱠ ᱠᱚᱱᱱᱚᱲ ᱯᱷᱤᱞᱢ ᱠᱷᱚᱱ ᱩᱱᱤ ᱫᱚ ᱱᱤᱨᱫᱮᱥᱟᱠ ᱨᱮᱱᱟᱜ ᱫᱩᱱᱤᱭᱟᱹ ᱨᱮ ᱡᱟᱸᱜᱟᱭ ᱫᱚᱦᱚ ᱞᱮᱫ-ᱟ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱟᱭᱢᱟ ᱠᱚᱱᱱᱚᱲ ᱟᱨ ᱦᱤᱸᱫᱤ ᱯᱷᱤᱞᱢ ᱠᱚᱨᱮ ᱱᱤᱨᱫᱮᱥᱟᱠ ᱟᱨ ᱚᱵᱷᱤᱱᱚᱭ ᱦᱚᱸ ᱢᱮᱱᱟᱜ ᱛᱟᱭᱟ᱾

ᱥᱟᱹᱠᱷᱭᱟᱹᱛ